Eleri Rees

Barnwr o Gymru yw Eleri Mair Rees (ganwyd Morgan, 7 Gorffennaf 1953). Ers 18 Mehefin 2012, mae hi'n Barnwr Preswyl Llys y Goron Caerdydd a Chofiadur Caerdydd, ar ol bod yn farnwr cylchdaith ers 2002.

Ganed Rees ar 7 Gorffennaf 1953, yn ferch  Ieuan Morgan a'i wraig Sarah Alice Morgan (née James). Addysgwyd hi yn Ysgol Ramadeg Ardwyn, ysgol ramadeg yn Aberystwyth. Astudiodd y gyfraith ym Mhrifysgol Lerpwl, gan raddio gyda gradd Baglor yn y Gyfraith (LLB).

Cafodd ei galw i’r bar ym 1975, yn Gray's Inn. Ymbriododd ag Alan Rees yn yr un blwyddyn.Yn hytrach nag ymarfer fel bargyfreithiwr, ymunodd â Gwasanaeth y Llysoedd Ynadon. Rhwng 1983 a 1994, gwasanaethodd fel clerc ynadon yn Llys Ynadon Bexley yn Llundain.

Ym Mai1994, daeth Rees yn Ynad Cyflogedig Metropolitan. Fe'i penodwyd yn Ddirprwy Farnwr Rhanbarth (Llysoedd Ynadon) ym 1992. Ym 1998, fe'i penodwyd hefyd yn Gofiadur Cynorthwyol. Ailenwyd Ynad Cyflogedig yn Farnwyr Rhanbarth (Llysoedd Ynadon).

Ar 18 Gorffennaf 2000, penodwyd Rees yn Gofiadur Cylchdaith Canolbarth Lloegr a Rhydychen. Ar 23 Ebrill 2002, fe'i penodwyd yn Farnwr Cylchdaith. Mae hi wedi bod yn Farnwr Cyswllt dros y Gymraeg ers 2002.  Ar 18 Mehefin 2012, daeth hi'n Uwch Farnwr Cylchdaith, a’i phenodi’n Farnwr Preswyl Llys y Goron Caerdydd a Chofiadur Caerdydd. Ymddeolodd yn 2019.

 Cyfeiriadau 

Categori:Genedigaethau 1953
Categori:Pobl addysgwyd yn Ysgol Ardwyn, Aberystwyth